**קסנדרה ונטורה** (באנגלית: **Casandra Ventura**, נולדה ב-26 באוגוסט 1986) היא שחקנית, זמרת-יוצרת, רקדנית ודוגמנית אמריקאית הידועה יותר בכינויה **קאסי.**

שנותיה המוקדמות
---------------

ונטורה נולדה בקונטיקט ובגיל 14 החלה לדגמן. בתור נערה היא דגמנה למותג "Delia's" ולמגזין סבנטין. לאחר מכן היא הופיעה בקליפ של הזמר האמריקאי "מריו". בעידודו של המפיק המוזיקלי "רוק ויילדר" החלה קאסי ללמוד שיעורי פיתוח קול ובלט. לאחר סיום לימודיה בתיכון בשנת 2004 היא עברה להתגורר בניו יורק ושם החלה לדגמן כאשר היא מיוצגת על ידי סוכנות וילהלמינה מודלס.

קריירה
------

### 2004-2006: תחילת הקריירה ואלבום בכורה

קאסי פגשה את הראפר ריאן לזלי שהציג אותה לפני המפיק המוזיקלי טומי מוטולה. לזלי כתב עבורה את סינגל הבכורה שלה, "Me & U", שיצא ב-25 באפריל 2006. לאחר מכן שמע הזמר והמפיק המוזיקלי שון קומבס את השיר והחתים את קאסי בחברת התקליטים שלו, "בד בוי רקורדס". "Me & U" זכה להצלחה רבה והגיע למקום השלישי במצעד האמריקאי הבילבורד הוט 100. אלבום הבכורה של קאסי, שנקרא על שמה "**Cassie**" יצא ב-7 באוגוסט. האלבום נחת במקום הרביעי במצעד האמריקאי הבילבורד הוט 100 עם למעלה מ-100 אלף עותקים בשבוע הראשון ליציאתו. הסינגל השני והאחרון מהאלבום היה "Long Way 2 Go" שיצא ב-28 באוגוסט 2006.

### 2007-2012: פרויקטים שונים

ביוני 2007 דווח כי ונטורה הפסיקה לעבוד עם חברת התקליטים בד בוי רקורדס ובמקביל דיווח קומבס כי קאסי עבדה עם האומנים קניה וסט ופארל ויליאמס. קאסי לא עבדה על אלבומה השני עם לזלי, מפיק רוב אלבומה הראשון, ושיתפה פעולה עם אומנים כגון אייקון והנפטונז.

בשנת 2008 ביצעה קאסי את הופעת הבכורה של בתחום הקולנוע כאשר שיחקה בסרט "סטפ אפ 2: הרחובות". בסרט היא ביצעה את השיר "Is It You" אשר נכנס לפסקול הסרט. הסינגל יצא ב-13 בנובמבר 2007 והגיע למקום ה-52 בממלכה המאוחדת. ב-19 באוגוסט 2008 יצא שיתוף פעולה של קאסי עם ריאן לזלי בשיר "Addiction".

בשנת 2009 חתמה ונטורה על חוזה הקלטות עם חברת אינטרסקופ רקורדס. בשנת 2011 הופיעה בקליפ של הזמר ויז קאליפה.

### 2013-הווה: קלטת אוסף ואלבום שני

הסינגל הראשון מהאלבום היה "Official Girl" שהיה שיתוף פעולה עם ליל ויין. הסינגל השני היה שיתוף פעולה עם שון קומבס בשם "Must Be Love" אשר יצא ב-14 באפריל 2009. ב-14 בפברואר 2012 יצא הסינגל השני מהאלבום שהיה "King of Hearts" כשמו של האלבום. ב-13 בספטמבר יצא שיתוף פעולה של קאסי עם הזמרת ניקי מינאז' שנכללה באלבומה "Pink Friday Roman Reloaded: The Re-Up" ונקרא "The Boys".

במקביל לעבודתה על אלבומה השני עבדה קאסי על אלבום אוסף יחד עם המפיק will.i.am. האלבום, שנקרא "**RockaByeBaby**", יצא ב-11 באפריל 2013. באלבום שיתפה ונטורה פעולה עם אומנים כמו ריק רוס, אסתר דין וויז קאליפה.

באפריל 2013 פורסם כי קאסי נבחרה לדגמן את קולקציית הקיץ של המותג "פוראבר 21".

חיים אישיים
-----------

משנת 2007 עד לשנת 2018 ניהלה קאסי מערכת יחסים ארוכת שנים עם הראפר שון קומבס.

בסוף 2018 נכנסה למערכת יחסים עם רוכב השוורים ומאמן הכושר אלכס פיין. ביוני 2019, אישרו השניים כי הם מצפים לילדם הראשון ביחד. באוגוסט 2019 הודיע על אירוסיהם, ובאותו החודש ב-28 באוגוסט הזוג התחתן. באוקטובר 2019 פורסמו תמונות החתונה שלהם באתר הרשמי של ווג. ב-6 בדצמבר 2019 נולדה בתם, פרנקי.

בשנת 2021 קאסי הודיעה כי הם מצפים לילד שני, במרץ 2022 נולדה בתם השנייה.

דיסקוגרפיה
----------

### אלבומי סטודיו

* 2006: Cassie
* 2013: King of Hearts

### קלטות אוסף

* 2013: RockaByeBaby

פילמוגרפיה
----------

### קולנוע

* סטפ אפ 2: הרחובות (2008) - סופי סונובן
* התאמה מושלמת (2016) - איב
* שחקי אותה מותק 3 (2016) - מליאה מרטין
* הצדק של ספנסר (2020) - אליס

### טלוויזיה

* אימפריה (2018) - הייבן קווין

קישורים חיצוניים
----------------

ויקישיתוף מדיה וקבצים בנושא **קאסי ונטורה** בוויקישיתוף
* 

* אתר האינטרנט הרשמי של קאסי ונטורה
* קאסי ונטורה, ברשת החברתית פייסבוק

* קאסי ונטורה, ברשת החברתית טוויטר

* קאסי ונטורה, ברשת החברתית אינסטגרם

* קאסי ונטורה, סרטונים בערוץ היוטיוב

* קאסי ונטורה, במסד הנתונים הקולנועיים IMDb (באנגלית)

* קאסי ונטורה, באתר AllMovie (באנגלית)

* קאסי ונטורה, במסד הנתונים הקולנועיים KinoPoisk (ברוסית)

* קאסי ונטורה, באתר אייטונס (באנגלית)

* קאסי ונטורה, באתר ספוטיפיי

* קאסי ונטורה, באתר סאונדקלאוד (באנגלית)

* קאסי ונטורה, באתר Last.fm (באנגלית)

* קאסי ונטורה, באתר AllMusic (באנגלית)

* קאסי ונטורה, באתר MusicBrainz (באנגלית)

* קאסי ונטורה, באתר דיזר

* קאסי ונטורה, באתר Discogs (באנגלית)

* קאסי ונטורה, באתר Songkick (באנגלית)

* קאסי ונטורה, באתר בנדקמפ

* קאסי ונטורה, באתר בילבורד (באנגלית)

* קאסי ונטורה, באתר טיידל (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15120830k (data)
* GND: 135465672
* ISNI: 0000 0000 7847 635X
* LCCN: no2006089495
* MusicBrainz: 4a8ac23a-e27a-44db-814a-f8c31beb68e6
* NKC: xx0089771
* VIAF: 36676503
* WorldCat: lccn-no2006089495

 |